yeqqar-it-id win meqqren ijerben ddunit, i yesɛan ṣṣwab, deg-s aṭas n temsirin, yessawaḍ izen ; ssemrasent s tuget acku yettrebbi. Yezmer ad yili d yiwen wafir neɣ ugar ; am wakken daɣen yettili d inaw, neɣ d adiwenni, nettaf deg-s aserwes, tanmegla, allus deg wawal, am wakken yella usermres n yismawen n yiɣersiwen d izamulen. Muḥend Akli Ḥadadu deg udlisis, yenna-d inzi d tawsit n tsekla taqdimt merra deg talsa (Assyro-Babyloniens) ǧǧan-aɣ-d amud n yinzan ɣas akken uran-ten s tucḍiwin, maca anamek-nsen iseḥḥa. Tasekla, ama d timawit neɣ d tirawit tettuɣal ɣer yinzan i wakken ad d-takez seg-sen taktiwin akked temsirin.Ɣas akken inzi yesɛa azal meqqren ɣur yimaziɣen, maca yeqqim kan deg ccfawat almi d tallit tatrart ideg id-banen kra n yimyura id-igemren amuden n yinzan id-ṣawḍen. Aṭas n yinzan i iruḥen ur ṣawḍen ara ad ten-arun.